משה ארבל

משה אַרְבֵּל (נולד ב-26 בדצמבר 1983, כ' בטבת ה'תשמ"ד) הוא שר הפנים וחבר הכנסת מטעם מפלגת ש"ס. עורך דין במקצועו. בעבר שימש כשר הבריאות, כסגן שר הפנים וסגן שר הבריאות. קודם כניסתו לחיים הפוליטיים היה היועץ המשפטי של מפלגת ש"ס, ראש המטה של שר הפנים אריה דרעי ומנכ"ל מכון כתר שלום להוצאת כתבי הרב שלום משאש. נולד בפתח תקווה, הרביעי משבעת ילדיהם של אילנה ורחמים ארבל. סביו וסבתותיו עלו מלוב. אביו היה יהלומן במשך שנים רבות, אבל עקב המשבר הגדול בענף בשנת 1991 שינה כיוון ופנה לעשייה ציבורית: היה ממלא מקום יו"ר המועצה הדתית בעיר מטעם מפלגת ש"ס, וכן היה פעיל ב"מרכז תורני יגדיל תורה", המפעיל בתי ספר, ספרייה וכולל לבעלי תשובה. ארבל למד בבית הספר הממלכתי-דתי נצח ישראל לבנים, בתלמוד תורה שארית ישראל, ובהמשך בישיבת נחלת דוד בפתח תקווה. בשנת ה'תש"ס, בהיותו כבן 16, כתב חיבור הלכתי בשם "וישמע משה", וכעבור כשנה, חוברת הלכתית "וחי בהם" על דיני פיקוח נפש. לאחר נישואיו, למד בכולל אברכים 'מדרש הרמב"ם' במשך חמש שנים והוסמך לרבנות. בשירות סדיר שירת בפיקוד העורף ביחידה לזיהוי חללים והשתחרר בדרגת סמל, ובמילואים שירת כתובע צבאי בפרקליטות הצבאית במחוז יהודה ושומרון. השלים לימודי בגרות וכן תואר ראשון ותואר שני במשפטים בקריה האקדמית אונו, את השני סיים בהצטיינות. התמחה בבית המשפט השלום ברמלה. בוגר קורס דירקטורים בקמפוס החרדי בקריה האקדמית אונו, למד לימודי תעודה בבית הספר למנהל עסקים מטעם אוניברסיטת הרווארד. כיום הוא תלמיד לתואר שלישי במשפטים באוניברסיטת רייכמן. ביוני 2022 התנדב לתרום כליה ממניעים אלטרואיסטיים אך לפני התרומה התגלה אצלו גידול סרטני בכליה הימנית. הוא נותח והגידול הוסר ובמקביל נפסל ממתן תרומה. בין השנים 2006–2013, לאחר פטירת הרב שלום משאש, היה מנכ"ל מכון כתר שלום, המנהל כולל אברכים שבו לומדים על פי שיטת הרב משאש, מקיים עבורו טקס אזכרה שנתי ומוציא לאור את כתביו. במסגרת העמותה, יזם את פרס הרב משאש למאמרים תורניים. בשנת 2012 היה ממייסדי עמותת 'דעת שלום' בפתח תקווה, ומאז עמד בראשה. העמותה מנהלת כולל אברכים ובית כנסת, ומעניקה סיוע לנזקקים. במהלך הכנסת התשע עשרה היה היועץ המשפטי של מפלגת ש"ס. בין השנים 2014–2016 היה יועץ חקיקה לחבר הכנסת יואב בן צור. במהלך הכנסת העשרים היה ממונה על התיאום בין משרד הפנים והמשרד לפיתוח הפריפריה, הנגב והגליל, עליהם היה ממונה השר אריה דרעי, לבין משרדי ממשלה אחרים. בשנת 2016 מונה לראש המטה של דרעי. בשנה זו הופיע ב"רשימת הצעירים המבטיחים" של העיתון "דה-מרקר". בשנת 2018, עקב מחלתו של השר לשירותי דת דוד אזולאי, מונה על ידי אריה דרעי לאחראי על המשרד לשירותי דת. בשנת 2019, לקראת הבחירות לכנסת העשרים ואחת, מונה לסגן יושב ראש ועדת הבחירות המרכזית מטעם ש"ס והוצב במקום השביעי ברשימתה. לקראת הרכבת הממשלה הוא הוצב בצוות המשא ומתן הקואליציוני. המפלגה קיבלה 8 מנדטים, ומאז 30 באפריל 2019 הוא מכהן כחבר־הכנסת. לקראת הבחירות לכנסת ה-23 ארבל הוצב במקום השביעי וכיהן כסגן יושב ראש הכנסת, בנוסף הוא חבר בוועדות הפנים וקידום מעמד האישה. בתפקידו בכנסת עוסק ארבל בין היתר בהגנה על זכויות אסירים. במהלך הכנסת העשרים וארבע יזם יחד עם חברי הכנסת ינון אזולאי ממפלגתו וגבי לסקי ממרצ חוק שמחייב יידוע שופטים על כבילת עצירים באזיקים באולם המשפט, על מנת למנוע אזיקת עצורים שלא לצורך. ביוני 2021 תמך באופן אקטיבי במאחז הבלתי-חוקי אביתר והביא אליו חומרי בניין, בניגוד לצו של מפקד פיקוד המרכז שאסר על כך. באוגוסט 2022 דורג בפַּרלמטר של "שקוף" וזכה בתואר שיאן השאילתות בכנסת ה-24. בבחירות לכנסת העשרים וחמש הוצב במקום ה-6 ברשימת ש"ס לכנסת, ונבחר במסגרתה לכהן בכנסת ה-25. לאחר בחירות אלו, נבחר לכהן כסגן שר הפנים וסגן שר הבריאות בממשלת ישראל השלושים ושבע. באפריל 2023 מונה ארבל לכהן כשר הפנים והבריאות במקומו של השר הקודם, אריה דרעי, שפוטר מתפקידיו לאור פסיקת בג"ץ בעניינו. במאי 2023 הודיע ארבל על שינוי המעמד של גני תקווה וכפר קרע ממועצה מקומית לעיר. באותו החודש הודיע ארבל על הורדת הגיל להוצאת דרכון לתוקף של עשר שנים מ-18 ל-16. טרם השינוי, תוקפו של דרכון שהוצא על ידי אזרח ישראלי בן פחות מ-18 היה חמש שנים בלבד. בחודשים מאי–יוני 2023 רתם את משרד הפנים למבצע 'מרתון דרכון' שבו הוסבו ארבע הלשכות הגדולות של רשות האוכלוסין וההגירה לטיפול במשבר הדרכונים בלבד, מה שהביא להנפקת למעלה מ-400,000 דרכונים בתקופה זו. במהלך מלחמת חרבות ברזל, לבקשת ארבל, הודיע יו"ר ש"ס על מינויו של אוריאל בוסו לתפקיד שר הבריאות, בעוד ארבל יישאר בתפקיד שר הפנים. נשוי לקרן ואב לחמישה. הוא מתגורר בכפר גנים בפתח תקווה, ומשמש כמוהל וכרב קהילת בית אליהו שבשכונת אם המושבות בעיר. אחיו הגדול מוטי ניהל בעבר את תיכון אמי"ת י' באשדוד ואת קריית החינוך של אמי"ת בשדרות. אח נוסף – שמעון – הוא מנכ"ל אולפנת בני עקיבא אמנה בכפר סבא. בן דודתו שמעון מעתוק כיהן כמנכ"ל המשרד לשירותי דת. מדיה וקבצים בנושא משה ארבל בוויקישיתוף משה ארבל, באתר הכנסת משה ארבל, באתר כנסת פתוחה משה ארבל, באתר ערוץ כנסת צבי זרחיה, משה ארבל ברשימת "40 הצעירים המבטיחים לשנת 2016", באתר TheMarker יאיר קראוס, ‏"פיזור הכנסת הוא תעודת כבוד לפוליטיקה הישראלית", בעיתון מקור ראשון, 10 ביוני 2019 פדהצור בנעטיה, יש לי חלום, עאדא 177 מבית מרכז אור שלום (עמ' 22–27), תשרי-חשוון ה'תש"פ (2019) (באתר Calaméo) גדעון אלון, "האתגר המרכזי שלנו - להשתחרר מהסטריאוטיפים", באתר ישראל היום, 31 באוגוסט 2020 אמיר אלון, ‏לא הכול שחור לבן, באתר ‏מאקו‏, 20 בנובמבר 2020 רבקי גולדפינגר, עניין אישי עם ח"כ משה ארבל, באתר ערוץ 7, 7 בינואר 2020 עידן ארץ, ‏ההצלחה של מרתון הדרכונים, המשבר הבא שבפתח ומתי יהיה פטור מוויזה: שר הפנים בראיון, באתר גלובס, 30 ביוני 2023 מעקבי שב"כ, תלושי מזון ולימודי ליבה: המנגנון של משה ארבל, סרטון בערוץ "כאן | חדשות - תאגיד השידור הישראלי", באתר יוטיוב (אורך: 26:10), ספטמבר 2023 טל שניידר, היוצא מהכלל, באתר זמן ישראל, 19 בספטמבר 2023 ישראל אוחיון, פרויקט מיוחד: אנשי הצללים של הפוליטיקה החרדית, באתר אקטואליק, 2 בפברואר 2018 ברשימת המועמדים של מפלגת ש"ס לכנסת השמונה עשרה (באתר ועדת הבחירות המרכזית לכנסת, 2009) הוצב רחמים ארבל במקום ה-36. רחמים ארבל, "מכתבים למערכת: יום עצמאות ישראל", עאדא 94 (עמ' 3) מבית מרכז אור שלום, סיוון-תמוז ה'תשס"ה (2005) מרכז תורני יגדיל תורה על-שם רבנו יעקב רקח זצוק"ל ורבנו כלפו ג'יעאן זצוק"ל, באתר ישראל תורמת יגדיל תורה, באתר עולם התורה הרב משה ארבל, וישמע משה, תש"ס, באתר אוצר החכמה השר משה ארבל, באתר משרד הפנים טל שניידר, היוצא מהכלל, באתר זמן ישראל, 19 בספטמבר 2023 יובל ניב, הנס של הח"כ: הגיע לתרום כליה - ובבדיקות המקדימות נמצא גידול סרטני, באתר ynet, 16 באוגוסט 2022 ערן עזרן, מי הציע את היועץ של ש"ס כדירקטור אצל קובי מימון? אנטרופי: "לא המלצנו עליו", באתר TheMarker‏, 26 ביולי 2015 ישי כהן, ‏בן 35 ובקרוב חבר כנסת: הכירו את משה ארבל, באתר כיכר השבת, 23 בפברואר 2019 כתר שלום – ע"ש הרב שלום משאש זצוק"ל הרב הראשי וראב"ד לירושלים, באתר "גיידסטאר ישראל" מסמך פרסום על הפרס, בפורום בחדרי חרדים, 2008 דעת שלום, באתר "גיידסטאר ישראל" ישי כהן, ‏הבוס החדש במשרד הדתות: עו"ד משה ארבל, באתר כיכר השבת, 14 בספטמבר 2018 דני זקן, ‏דרעי מינה את אריאל אטיאס לראש צוות המו"מ הקואליציוני של ש"ס, באתר גלובס, 16 באפריל 2019 חבר הכנסת משה ארבל באתר הכנסת. מאיה קרול, חברי הכנסת שיורדים לשטח כדי להגן על זכויות עצורים, באתר "שקוף", 7 בספטמבר 2020 נעה שפיגל, אושרה הצעת חוק שמחייבת ליידע שופטים על אסיר או עציר ששוהה אזוק באולם ביהמ"ש, באתר הארץ, 31 במאי 2022 הגר שיזף, ח"כ ארבל הכניס למאחז חומרי בניין למרות צו צבאי האוסר על כך, באתר הארץ, 7 ביוני 2021. עידן בנימין, שיאן השאילתות בכנסת ה-24 הוא משה ארבל; בתחתית - 5 ח"כים מהליכוד, באתר שקוף, ‏2022-08-09 יוני גבאי, עכשיו זה רשמי: ח"כ משה ארבל - שר הפנים והבריאות, באתר כיכר השבת, ‏19 באפריל 2023 יורי ילון, ירון דורון, כבר לא מועצה: גני תקווה הוכרזה רשמית כעיר בשנת ה-70 להקמתה, באתר ישראל היום, ‏1 במאי 2023 משה כהן, ‏על רקע משבר התורים: שר הפנים מודיע על הקלה בהנפקת דרכון, באתר מעריב אונליין, 4 במאי 2023 עידן ארץ, ‏ההצלחה של מרתון הדרכונים והמשבר שבפתח: שר הפנים בראיון, באתר גלובס, 30 ביוני 2023 אברהם פריינד, יו״ר ש״ס אריה דרעי החליט למנות את אוריאל בוסו לשר הבריאות, באתר בחדרי חרדים, 12 באוקטובר 2023 משה ארבל, באתר ארגון מעוז הפתח תקוואי משה ארבל, ברשימת הצעירים המבטיחים של "דה-מרקר", באתר פתח תקוואי - חדשות פתח תקווה, 27 באוקטובר 2016 מנהל חדש לאמי"ת י': מוטי ארבל יחליף את עידו אהרונוביץ', באתר אשדוד נט, 17 ביולי 2017 דבר מנכ"ל האולפנה - שמעון ארבל, אח נוסף הוא שאול, סא"ל שמכהן כשופט צבאי בבית הדין הצבאי של מחוז מרכז ות"א. באתר אולפנת בני עקיבא 'אמנה' כפר סבא מנכ"ל המשרד לשירותי דת שמעון מעתוק הודיע על סיום תפקידו, באתר המשרד לשירותי דת, 29 ביוני 2022